Drdákovský potok

Drdákovský potok je potok na Strednom Považí, v západnej časti okresu Púchov. Je to pravostranný prítok Lysiek, meria 2,1 km a je tokom VI. rádu.

Pramení na severnom okraji Bielych Karpát, v podcelku Kýčerská hornatina, na severovýchodnom svahu Bartošovca (789,5 m n. m.) v nadmorskej výške približne 630 m n. m. Potok tečie prevažne smerom na sever, na hornom toku priberá pravostranný prítok z oblasti Mičovca a vstupuje do Lysianskej brázdy v Javorníkoch. Tu preteká osadou Drdákovci, kde zľava priberá prítok (1,7 km) spod Bartošovca. Napokon podteká železničnú trať č. 125, preteká osadou Strelenka, kde podteká aj štátnu cestu I/49 a priamo v tejto osade ústi v nadmorskej výške cca 428 m n. m. do potoka Lysky.

Potoky na Slovensku
Povodie Váhu
Vodné toky v okrese Púchov